11. ฐานะการเงินและผลการดำเนินงาน

11.1 ข้อมูลทางการเงินโดยสรุป

งบการเงินได้สรุปงบการเงินเปรียบเทียบ 3 ปี ซึ่งประกอบด้วย งบดุล งบกำไรขาดทุน
และงบกระแสเงินสด
รวมทั้งตารางแสดงอัตราส่วนทางการเงินที่สำคัญตามเอกสารแนบ

งบการเงินของบริษัททั้ง 3 ปี คือ ปี 2554 ปี 2553 และปี 2552 นางนงลักษณ์ พุ่มน้อย
ผู้สอบบัญชีรับอนุญาต
เลขทะเบียน 4172 แห่งบริษัท สำนักงาน เอินส์ท แอนด์ ยัง จำกัด
เป็นผู้ตรวจสอบและได้แสดงความเห็นรับรองอย่างไม่มีเงื่อนไข

11.2 คำอธิบายและการวิเคราะห์ฐานะการเงินและผลการดำเนินงาน

ฐานะการเงิน

ณ สิ้นปี 2554 บริษัทมีสินทรัพย์รวม 2,203.00 ล้านบาท สูงกว่าปี 2553 980.56 ล้านบาท
สินทรัพย์รายการใหญ่และมีจำนวนเงินเปลี่ยนแปลงจากปีก่อนมากคือ

1. สินทรัพย์จากการประกันภัยต่อ 1,497.48 ล้านบาท เพิ่มขึ้น 1,116.06 ล้านบาท
เป็นสำรองค่าสินไหมทดแทนจากภัยน้ำท่วม ส่วนที่บริษัทเรียกคืนจากบริษัทรับประกันภัยต่อต่างๆ
1,046.51 ล้านบาท ทั้งนี้ สืบเนื่องจากการเกิดอุทกภัยครั้งร้ายแรงในประเทศไทยเมื่อเดือนตุลาคม
– พฤศจิกายน 2554 โดยน้ำได้เข้าท่วมพื้นที่ต่างๆ
เป็นวงกว้างในหลายจังหวัดของภาคเหนือตอนล่างและภาคกลาง ซึ่งมีเขตอุตสาหกรรมหลายแห่ง
ได้ทำความเสียหายแก่สินทรัพย์ที่บริษัทรับประกันภัยไว้เป็นจำนวนมาก
บริษัทได้ประมาณความเสียหายและตั้งสำรองค่าสินไหมทดแทนจากภัยน้ำท่วมครั้งนี้รวม 1,048.97
ล้านบาท
และจากการที่บริษัทได้มีการกระจายความเสี่ยงภัยส่วนใหญ่ให้แก่บริษัทรับประกันภัยต่อหลายแห่ง
ทั้งภายในประเทศและต่างประเทศ จึงมีส่วนที่บริษัทสามารถเรียกคืนจากการเอาประกันภัยต่อ
1,007.51 ล้านบาท ดังกล่าวมาแล้ว คงเหลือค่าสินไหมทดแทนสุทธิที่บริษัทรับผิดชอบเอง 41.46
ล้านบาท ดังที่แสดงรายละเอียดไว้ในหมายเหตุประกอบงบการเงิน ข้อ 1.2 ผลกระทบจากอุทกภัย

2. เงินสดและรายการเทียบเท่าเงินสด 116.80 ล้านบาท เพิ่มขึ้น 47.30 ล้านบาท
เนื่องจากบริษัทพิจารณาเห็นว่า
การลงทุนในตลาดหลักทรัพย์มีความเสี่ยงมากกว่าและประมาณอัตราผลตอบแทนได้ยาก
จึงได้นำเงินที่เหลือจากการดำเนินงานไปฝากประจำกับธนาคารมากขึ้น

3. เบี้ยประกันภัยค้างรับสุทธิ 119.28 ล้านบาท ลดลง 160.78 ล้านบาท เพราะในเดือนธันวาคม
2553 ได้ออกกรมธรรม์ประกันภัยเบ็ดเตล็ดรายใหญ่ เบี้ยประกันภัยสุทธิ 195.71 ล้านบาท
และลูกค้าทำการชำระเงินในเดือนกุมภาพันธ์ 2554 ส่วนเดือนธันวาคม 2554
ไม่มีการต่ออายุกรมธรรม์ดังกล่าวอีก สำหรับวิธีการเก็บเบี้ยประกันภัย
บริษัทได้ปฏิบัติตามหลักเกณฑ์ที่สำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) กำหนดไว้อย่างเคร่งครัด กรณีมีเบี้ยประกันภัยค้างเกินเวลาที่ต้องชำระ
บริษัทจะพิจารณาประวัติตัวแทนหรือนายหน้าที่เกี่ยวข้อง จำนวนเบี้ยประกันภัยที่ค้างและเหตุผล
เพื่อกำหนดมาตรการติดตามที่เหมาะสมเป็นลำดับ เช่น การยึดทรัพย์/เช็คค้ำประกันของตัวแทน
แจ้งผู้ค้ำประกัน จนถึงการดำเนินคดีตามกฎหมาย ในปี 2554
ได้ตั้งสำรองเผื่อหนี้สงสัยจะสูญหนึ่งรายเบี้ยประกันภัยสุทธิ 2.39 ล้านบาท ซึ่งค้างเกินหนึ่งปี
และอยู่ระหว่างดำเนินคดีในศาล

4. เงินลงทุนในหลักทรัพย์

4.1 เงินลงทุนเผื่อขาย 102.52 ล้านบาท ลดลง 31.40 ล้านบาท

4.2 เงินลงทุนที่จะถือจนครบกำหนด 297.15 ล้านบาท เพิ่มขึ้น 1.57 ล้านบาท

รายละเอียดของเงินลงทุนนี้ ได้แสดงไว้ในหมายเหตุประกอบงบการเงิน ข้อ 11.1 และ ข้อ 11.2
แล้ว

หนี้สินรวมมีจำนวน 2,022.61 ล้านบาท เพิ่มขึ้น 1,028.28 ล้านบาท ประกอบด้วยรายการใหญ่
ดังนี้

1. สำรองค่าสินไหมทดแทนและค่าสินไหมทดแทนค้างจ่าย 1,397.81 ล้านบาท เพิ่มขึ้น 1,174.41
ล้านบาท สาเหตุหลักมาจากการตั้งสำรองค่าสินไหมทดแทนจากภัยน้ำท่วม 1,048.97 ล้านบาท
ดังกล่าวข้างต้น

2. สำรองเบี้ยประกันภัย 327.86 ล้านบาท ลดลง 70.11 ล้านบาท
บริษัทคำนวณสำรองเบี้ยประกันภัยที่ยังไม่ถือเป็นรายได้สำหรับการประกันภัยแต่ละประเภทตามที่คณะกรรมการกำกับและส่งเสริมการประกอบธุรกิจประกันภัย
(คปภ.) กำหนด ซึ่งเป็นหลักเกณฑ์เดียวกันทั้งปี 2554 และปี 2553 การที่สำรองเบี้ยประกันภัย ณ
สิ้นปี 2554 ลดลง เป็นเพราะว่าเบี้ยประกันภัยในปี 2554 มีจำนวนลดลงจากปี 2553 73.61
ล้านบาท เหลือ 840.96 ล้านบาท

3. เจ้าหนี้บริษัทประกันภัยต่อ 233.77 ล้านบาท ลดลง 95.71 ล้านบาท
ดังที่ได้กล่าวไว้ในเรื่องเบี้ยประกันภัยค้างรับสุทธิว่า เดือนธันวาคม 2553
บริษัทได้ออกกรมธรรม์ประกันภัยเบ็ดเตล็ดรายใหญ่เบี้ยประกันภัยสุทธิ 195.71 ล้านบาท นั้น
บริษัทได้เอาประกันภัยต่อภัยรายนี้ออกไปมากกว่าร้อยละ 90 คิดเป็นเบี้ยประกันภัยต่อสุทธิ 179.64
ล้านบาท เนื่องจากบริษัทยังไม่ได้รับการชำระเบี้ยประกันภัยจากลูกค้าในเดือนธันวาคม 2553
จึงไม่ได้จ่ายให้แก่ผู้รับประกันภัยต่อเช่นเดียวกัน เบี้ยประกันภัยค้างจ่าย ณ สิ้นปี 2553
จึงมีจำนวนสูงคือ 228.82 ล้านบาท ขณะที่เดือนธันวาคม 2554
ไม่มีการต่ออายุการประกันภัยรายนี้อีก เบี้ยประกันภัยค้างจ่าย ณ สิ้นปี 2554 จึงลดลง 176.49
ล้านบาท เหลือ 52.33 ล้านบาท แต่จำนวนเงินที่ถือไว้จากการประกันภัยเพิ่มขึ้น 84.44 ล้านบาท
เพราะเบี้ยประกันภัยจากการเอาประกันภัยต่อในปี 2554 มีจำนวนสูงกว่าปี 2553 60.21 ล้านบาท
เป็น 637.25 ล้านบาท

4. ผลประโยชน์พนักงานค้างจ่าย 9.72 ล้านบาท
เป็นสำรองค่าใช้จ่ายสำหรับการเกษียณอายุของพนักงาน ซึ่งคำนวณโดยนักคณิตศาสตร์ประกันภัย
บริษัทได้ทำการบันทึกรายการนี้เป็นปีแรก ตามข้อกำหนดของมาตรฐานการบัญชีฉบับที่ 19

ส่วนของเจ้าของมีจำนวน 180.39 ล้านบาท ลดลง 47.72 ล้านบาท
โดยทุนที่ออกและชำระเต็มมูลค่าแล้ว และส่วนเกินมูลค่าหุ้นไม่เปลี่ยนแปลงคือ มีจำนวน 100.0
ล้านบาท และ 138.11 ล้านบาท ตามลำดับ
กำไรสะสมที่จัดสรรเป็นเงินสำรองตามกฎหมายมีจำนวนคงเดิม 10.0 ล้านบาท ซึ่งเท่ากับ 10.0%
ของทุนจดทะเบียนของบริษัท การลดลงของส่วนของเจ้าของ 47.72 ล้านบาท
มาจากขาดทุนสะสมเพิ่มขึ้น 53.87 ล้านบาท
และผลขาดทุนที่ยังไม่เกิดขึ้นจริงจากการเปลี่ยนแปลงมูลค่าเงินลงทุนในหลักทรัพย์เผื่อขายมีจำนวนลดลง
6.15 ล้านบาท ขาดทุนสะสมที่เพิ่มขึ้น 53.87 ล้านบาท นั้น เกิดจากการดำเนินงานปี 2554
มีผลขาดทุนสุทธิ 49.76 ล้านบาท
และการเริ่มบันทึกสำรองค่าใช้จ่ายสำหรับการเกษียณอายุของพนักงานจำนวน 4.11 ล้านบาท ณ
สิ้นปี 2553 โดยปรับกับขาดทุนสะสมที่ยกมา ณ ต้นปี 2554

ผลการดำเนินงาน

มหาอุทกภัยที่เกิดขึ้นเมื่อเดือนตุลาคม – พฤศจิกายน 2554
ในหลายจังหวัดของภาคเหนือตอนล่างและภาคกลางของประเทศไทย
ได้สร้างความสูญเสียแก่ชีวิตและทรัพย์สินของประชาชนทั่วไป
รวมทั้งทรัพย์สินจำนวนมากของเขตอุตสาหกรรมหลายแห่ง บริษัทก็ได้รับผลกระทบอย่างมากด้วย
ทำให้ผลการดำเนินงานในไตรมาส 4/2554 ขาดทุนสุทธิ 65.96 ล้านบาท
เพราะบริษัทต้องตั้งสำรองสำหรับความเสียหายต่อทรัพย์สินที่บริษัทรับประกันภัยไว้เป็นจำนวนรวม
1,048.97 ล้านบาท และหลังจากหักส่วนที่บริษัทสามารถเรียกคืนจากการเอาประกันภัยต่อ
1,007.51 ล้านบาท คงเหลือเป็นค่าสินไหมทดแทนสุทธิที่บริษัทต้องรับผิดชอบเอง 41.46 ล้านบาท
เนื่องจาก 9 เดือนแรก บริษัทมีกำไรสุทธิ 16.20 ล้านบาท ทำให้ปี 2554 มีผลขาดทุนสุทธิ 49.76
ล้านบาท เฉลี่ยเท่ากับ 4.98 บาท ต่อหุ้น เปรียบเทียบกับปี 2553 ที่มีกำไรสุทธิ 5.61 ล้านบาท
หรือ 0.56 บาท ต่อหุ้น

รายได้จากการรับประกันภัย

เบี้ยประกันภัยรับทั้งสิ้นของปี 2554 มีจำนวน 840.96 ล้านบาท ลดลงจากปี 2553 73.61
ล้านบาท หรือ 8.05% เป็นเบี้ยประกันภัยรับตรง 807.03 ล้านบาท ลดลง 63.24 ล้านบาท
และเบี้ยประกันภัยรับต่อ 33.93 ล้านบาท ลดลง 10.37 ล้านบาท
ประเภทการประกันภัยที่มีเบี้ยประกันภัยรับสูงสุดคือ รถยนต์ 324.99 ล้านบาท ลดลงจากปี 2553
79.23 ล้านบาท
ซึ่งเป็นไปตามนโยบายของบริษัทที่มีความเคร่งครัดในการพิจารณารับประกันภัยรถยนต์มากขึ้น
ประเภทต่อมาคือ ประกันภัยเบ็ดเตล็ด 241.22 ล้านบาท ลดลง 225.77 ล้านบาท
เพราะโครงการประกันภัยคุ้มครองชาวต่างชาติที่เดินทางเข้ามาในประเทศไทยจากกรณีเกิดอุบัติเหตุหรือได้รับผลกระทบจากการจลาจลระหว่างวันที่
1 เมษายน 2553 ถึง 31 มีนาคม 2554 เบี้ยประกันภัยที่บันทึกในปี 2553 มีจำนวน 364.25
ล้านบาท ส่วนที่บันทึกในปี 2554 163.57 ล้านบาท ลดลง 200.68 ล้านบาท
เบี้ยประกันอัคคีภัยมีจำนวน 155.10 ล้านบาท เพิ่มขึ้น 119.74 ล้านบาท
เพราะบริษัทได้รับความไว้วางใจจากองค์กรขนาดใหญ่หลายรายเลือกใช้บริการของบริษัท
สำหรับภัยทางทะเลและขนส่ง มีจำนวนเบี้ยประกันภัยเพิ่มขึ้นเล็กน้อย 0.38 ล้านบาท เป็น 8.38
ล้านบาท
หลังจากหักเบี้ยประกันภัยให้ต่อแก่บริษัทประกันภัยอื่นและปรับด้วยเงินสำรองเบี้ยประกันภัยที่ยังไม่ถือเป็นรายได้
จะเป็นเบี้ยประกันภัยที่ถือเป็นรายได้ของปี 2554 259.13 ล้านบาท ต่ำกว่าปี 2553 31.37
ล้านบาท และเนื่องจากปี 2554 มีการเอาประกันภัยต่อแก่บริษัทประกันภัยอื่นเพิ่มขึ้น
เบี้ยประกันภัยให้ต่อจึงมากขึ้นด้วย จาก 577.04 ล้านบาท เป็น 637.25 ล้านบาท
จึงเป็นเหตุให้รายได้ค่าจ้างและค่าบำเหน็จสูงขึ้น 71.54 ล้านบาท เป็น 190.11 ล้านบาท
เมื่อรวมกับเบี้ยประกันภัยที่ถือเป็นรายได้สุทธิจะเป็นรายได้จากการรับประกันภัยในปี 2554 449.24
ล้านบาท เพิ่มขึ้น 40.17 ล้านบาท

ค่าใช้จ่ายการรับประกันภัย

ค่าใช้จ่ายการรับประกันภัยปี 2554 มีจำนวนรวม 493.82 ล้านบาท เพิ่มขึ้น 88.37 ล้านบาท

1. ค่าสินไหมทดแทนสุทธิ 218.43 ล้านบาท เพิ่มขึ้น 28.57 ล้านบาท
ถึงแม้ความเสียหายจากน้ำท่วมต่อทรัพย์สินที่บริษัทรับประกันภัยไว้มีจำนวนสูงมากคือ รวมประมาณ
1,048.97 ล้านบาท ดังกล่าวมาแล้ว แต่หลังจากหักการเอาประกันภัยต่อ
คงเหลือส่วนที่บริษัทรับผิดชอบเอง 41.46 ล้านบาท ดังนั้น ถ้าไม่รวมความเสียหายจากน้ำท่วม
ค่าสินไหมทดแทนสุทธิในปี 2554 จะเหลือ 176.97 ล้านบาท ต่ำกว่าปี 2553 12.89 ล้านบาท

2. ค่าจ้างและค่าบำเหน็จ 137.19 ล้านบาท เพิ่มขึ้น 21.57 ล้านบาท
และค่าใช้จ่ายในการรับประกันภัยอื่น 70.51 ล้านบาท เพิ่มขึ้น 24.43 ล้านบาท
ขณะที่เบี้ยประกันภัยรับทั้งสิ้นของปี 2554 มีจำนวนลดลงจากปี 2553
แต่ค่าจ้างและค่าบำเหน็จและค่าใช้จ่ายในการรับประกันภัยอื่นกลับเพิ่มขึ้น
เป็นเพราะอัตราค่าบำเหน็จที่จ่ายแตกต่างกัน แล้วแต่ประเภทประกันภัย
ส่วนค่าใช้จ่ายในการรับประกันภัยอื่นก็ขึ้นอยู่กับแหล่งที่มาของงาน ยกตัวอย่างเช่น

  ---------------------------- ------------- -------- ------------- --------
  การประกันอัคคีภัย                ปี 2554                 ปี 2553        

  เบี้ยประกันภัยรับ                 155,095,580            35,359,242    

  ค่าจ้างและค่าบำเหน็จ             35,964,207    23.19%   8,757,163     24.77%

  ค่าใช้จ่ายในการรับประกันภัยอื่น      24,353,803    15.70%   2,864,155     8.10%
  ---------------------------- ------------- -------- ------------- --------

3. ค่าใช้จ่ายในการดำเนินงาน 64.84 ล้านบาท เพิ่มขึ้น 15.39 ล้านบาท รายการใหญ่คือ
ค่าใช้จ่ายเกี่ยวกับพนักงาน 37.58 ล้านบาท เพิ่มขึ้น 6.62 ล้านบาท
เกิดจากการบันทึกสำรองค่าใช้จ่ายสำหรับการเกษียณอายุของพนักงานเพิ่มขึ้นในปี 2554 5.61
ล้านบาท รวมเป็น 9.72 ล้านบาท ณ สิ้นปี 2554 ตามมาตรฐานการบัญชีฉบับที่ 19
ส่วนภาระสำรองค่าใช้จ่ายดังกล่าวนี้จำนวน 4.11 ล้านบาท ณ สิ้นปี 2553
ได้บันทึกรายการโดยปรับกับขาดทุนสะสมที่ยกมาเมื่อตอนต้นปี นอกจากนี้
บริษัทได้ตั้งสำรองเผื่อหนี้สงสัยจะสูญ 3.86 ล้านบาท
เป็นหนี้ค่าเบี้ยประกันภัยที่ค้างเกินหนึ่งปีและอยู่ระหว่างดำเนินคดีทางกฎหมาย

ความเสียหายจากภัยน้ำท่วมเป็นสาเหตุสำคัญที่ทำให้ค่าใช้จ่ายการรับประกันภัยเพิ่มขึ้นมากและสูงกว่ารายได้จากการรับประกันภัย
ปี 2554 จึงมีขาดทุนจากการรับประกันภัย 44.58 ล้านบาท ขณะที่ปี 2553
มีกำไรจากการรับประกันภัย 3.63 ล้านบาท
รายละเอียดรายได้และค่าใช้จ่ายจากการรับประกันภัยของแต่ละประเภทประกันภัยทั้งปี 2554 และปี
2553 ได้แสดงไว้ในหมายเหตุประกอบงบการเงินข้อ 20.

รายได้จากการลงทุน

มีจำนวนรวม 1.73 ล้านบาท ลดลงจากปี 2553 10.24 ล้านบาท รายได้หลักจากการลงทุนคือ
ดอกเบี้ยรับ 12.39
ล้านบาท เพิ่มขึ้น 4.61 ล้านบาท เพราะนอกจากจำนวนเงินฝากธนาคารเพิ่มขึ้นแล้ว
อัตราดอกเบี้ยโดยเฉลี่ยของปี 2554
ก็สูงกว่าปี 2553 ด้วย รายการต่อมาคือ เงินปันผลรับ 5.07 ล้านบาท ลดลง 2.22 ล้านบาท
สำหรับสาเหตุที่ทำให้รายได้จากการลงทุนลดลงจากปีที่แล้วมากคือ
ขาดทุนจากการขายเงินลงทุนในหลักทรัพย์ 4.28 ล้านบาท
และขาดทุนจากการด้อยค่าของเงินลงทุนในหลักทรัพย์ 11.44 ล้านบาท

ประเภทของเงินลงทุนและจำนวนเงินลงทุนในแต่ละประเภทได้แสดงไว้ในหมายเหตุประกอบงบการเงิน
ข้อ 11. เงินลงทุนในหลักทรัพย์แล้ว

12.3 ค่าตอบแทนผู้สอบบัญชีสำหรับรอบปีบัญชีสิ้นสุดวันที่ 31 ธันวาคม 2554

ผู้สอบบัญชีของบริษัท คือ นางนงลักษณ์ พุ่มน้อย ผู้สอบบัญชีรับอนุญาตเลขทะเบียน 4172
แห่งบริษัทสำนักงาน

เอินส์ท แอนด์ ยัง จำกัด ในการตรวจสอบงบการเงินเปรียบเทียบประจำปี 2554
ผู้สอบบัญชีได้แสดงความเห็นรับรองงบการเงิน

โดยไม่มีเงื่อนไขเช่นเดียวกับทุกปีที่ผ่านมา

+----------------------------------------------------+--------+--------+
|                                                    | ปี 2554 | ปี 2553 |
+----------------------------------------------------+--------+--------+
| ค่าตอบแทนจากการสอบบัญชี                               | 6      | 6      |
|                                                    | 80,000 | 50,000 |
|                                                    | บาท    | บาท    |
+----------------------------------------------------+--------+--------+
| ค่าบริการอื่น                                          | 50,000 | 50,000 |
|                                                    | บาท    | บาท    |
| สอบทานและประเมินระบบการควบคุมภายใน                   |        |        |
+----------------------------------------------------+--------+--------+
| รายงานข้อเท็จจ                                       | 1      | -      |
| ริงเกี่ยวกับรายงานการดำรงเงินกองทุนตามระดับความเสี่ยงไตรมาส | 00,000 |        |
| 3/2554                                             | บาท    |        |
+----------------------------------------------------+--------+--------+
| รายงานข้อเท                                         | 2      | -      |
| ็จจริงเกี่ยวกับรายงานการดำรงเงินกองทุนตามระดับความเสี่ยงของปี | 70,000 |        |
| 2554                                               | บาท    |        |
+----------------------------------------------------+--------+--------+
| รวม                                                | 1,1    | 7      |
|                                                    | 00,000 | 00,000 |
|                                                    | บาท    | บาท    |
+----------------------------------------------------+--------+--------+

ผู้สอบบัญชีได้ส่งแบบยืนยันความถูกต้องครบถ้วนของค่าตอบแทนที่ได้รับดังกล่าวข้างต้นให้แก่บริษัทแล้ว